**Délegyháza Község Önkormányzata Képviselő-testületének**

**.../.... (...) önkormányzati rendelete**

**a Képviselő-testület Szervezeti és Működési Szabályzatáról szóló 7/2021.(VI.29.) önkormányzati rendelet módosításáról**

Délegyháza Község Önkormányzatának Képviselő-testülete az Alaptörvény 32. Cikk (2) bekezdésében meghatározott eredeti jogalkotói hatáskörében, az Alaptörvény 32. Cikk (1) bekezdés d) pontjában meghatározott feladatkörében eljárva a következőket rendeli el:

**1. §**

A Képviselő-testület Szervezeti és Működési Szabályzatáról szóló 7/2021. (VI. 29.) önkormányzati rendelet IV. Fejezet címe helyébe a következő rendelkezés lép:

*„IV. Fejezet*

*Az önkormányzat bizottságai, tanácsnokok”*

**2. §**

A Képviselő-testület Szervezeti és Működési Szabályzatáról szóló 7/2021. (VI. 29.) önkormányzati rendelet IV. Fejezete a következő 50/A. §-sal egészül ki:

**„50/A. §**

(1) A képviselő-testület a polgármesternek vagy bármely önkormányzati képviselőnek a javaslatára az önkormányzati képviselők közül az egyes önkormányzati feladatok koordinálására, felügyeletére, a feladatok végrehajtásának segítésére, ellenőrzésére, meghatározott feladat ellátására állandó, vagy eseti jelleggel legfeljebb kettő tanácsnokot választhat.

(2) A tanácsnok megbízatása megszűnik:

*a)* a képviselői megbízatás megszűnésével,

*b)* tanácsnoki megbízatásának lejártával,

*c)* meghatározott feladat ellátására történő választás esetén a feladat elvégzésével,

*d)* visszahívással,

*e)* lemondással,

*f)* a tanácsnoki tisztség megszűnésével.

(3) A tanácsnok a polgármester megbízása alapján - feladatkörében eljárva - képviselheti az önkormányzatot, a polgármester útján a hivatal szervezeti egységeinek vezetőitől feladatkörébe tartozó ügyben felvilágosítást és közreműködést kérhet, véleményezheti a feladatkörébe tartozó képviselő-testületi előterjesztéseket, figyelemmel kísérheti a feladatkörével összefüggő képviselő-testületi döntések végrehajtását.

(4) A Tanácsnok tevékenységéről, munkájáról évente beszámol a Képviselő-testületnek.

(5) A tanácsnok tiszteletdíját külön önkormányzati rendelet szabályozza.”

**3. §**

A Képviselő-testület Szervezeti és Működési Szabályzatáról szóló 7/2021. (VI. 29.) önkormányzati rendelet V. Fejezete a következő 52/C. §-sal egészül ki:

**„52/C. §**

A Civil Fórum vezetőjének a Képviselő-testület állapíthat meg megbízási díjat.”

**4. §**

A Képviselő-testület Szervezeti és Működési Szabályzatáról szóló 7/2021. (VI. 29.) önkormányzati rendelet 3. melléklete az 1. melléklet szerint módosul.

**5. §**

Ez a rendelet a kihirdetését követő harmadik napon lép hatályba.

Délegyháza, 2024. december ….

|  |  |
| --- | --- |
| dr. Riebl Antal  polgármester | dr. Molnár Zsuzsanna  jegyző |

A rendelet kihirdetve:

Délegyháza, 2024. december …

|  |  |
| --- | --- |
|  | dr. Molnár Zsuzsanna  jegyző |

*1. melléklet az .../... . (... . ... .) önkormányzati rendelethez*

1. A Képviselő-testület Szervezeti és Működési Szabályzatáról szóló 7/2021. (VI. 29.) önkormányzati rendelet 3. melléklete a következő 5. ponttal egészül ki:

„5. A polgármester gyakorolja átruházott hatáskörben az intézményvezetők feletti egyéb munkáltatói jogköröket.