**Előterjesztés munkaanyaga**

**a Képviselő-testület 2024. december 11-i rendes nyílt ülésének**

**5. napirendi pontjához**

**Beszámoló a jegyzői adóhatósági tevékenységről**

***Tisztelt Képviselő-testület!***

A 2024. évi költségvetésen belül a következő adóbevételek realizálódtak 2024. november 26.-i könyvelési állapotig:

1. **Gépjárműadó:**

Az egyes adótörvények módosításáról szóló 2020. évi CXVIII. törvény 101. §-a alapján 2021. január 1-jétől az állami adóhatóság (NAV) veszi át a gépjárműadóval kapcsolatos feladatokat az önkormányzati adóhatóságoktól. Az adóelőírásokat tartalmazó határozatokat **2021. évtől** az állami adóhatóság postázza az érintetteknek, fizetési kötelezettségüket az állami adóhatóság számlájára kell teljesíteni. A 2020.12.31-ig lévő kintlévőségekre történt befizetéseket 100%-ban a Magyar Államkincstárnak utaljuk tovább.

1. **Helyi iparűzési adó:**

|  |  |
| --- | --- |
| A bankszámlakivonatok lekönyvelése 2024. november 26. napjáig történt meg, ez alapján e dátumig befolyt összeg: | **432.773.300.- Ft**  **(2024. évi eredeti előir.: 150.000.000 Ft,**  **2024. évi mód. előir.: 390.000.000 Ft)**  **Teljesítés: 288,5% / 11,5%** |

Adóhatóságunk 2024. évbenadóhatóságunk 885 db bevallást, bejelentkezést, változás bejelentést, meghatalmazást dolgozott fel. Az adószámla egyenleg kiküldése évente kétszer és a bevallás feldolgozása utáni adószámla kiküldése is elektronikusan történik.

Kintlévőségek behajtására fizetési felszólítást (46 db)küldtünk ki, és azoknál az adózóknál ahol ez sem vezetett eredményre ott megindítottuk a végrehajtási eljárást

(21 db inkasszó,), melyek jelentős része eredményesen zárult.

Az elmulasztott adóbevallások teljesítésére felhívást (21 db) küldtünk ki az adózóknak.

Az idei évben összesen 5 db méltányossági kérelem érkezett melyek részletfizetésre irányultak. Ezek mindegyikének egészben helyt adtunk, egyet sem utasítottunk el.

1. **Idegenforgalmi adó (vendégéjszakák után):**

|  |  |
| --- | --- |
| A bankszámlakivonatok lekönyvelése 2024. november 26. napjáig történt meg, ez alapján e dátumig befolyt összeg: | **4.735.700.- Ft**  **(2024. évi előirányzat: 2.000.000.-Ft)**  **Teljesítés: 236,8%** |

Bevallási kötelezettség elmulasztása miatt 1 esetben kellett felhívást küldeni a szálláshely üzemeltetőjének az utólagos teljesítésre.

Adóhatósági munkakörbe tartozik a bírósági végrehajtók, NAV, társ önkormányzatok, és saját hivatal megkeresésére adó- és értékbizonyítványok elkészítése.

2024. november 30-ig 104 db ingatlan estében került adó- és értékbizonyítvány kiállításra, melynek megküldése társhatóság és végrehajtói iroda részére elektronikusan úton történik.

* 1. **Telekadó:**

|  |  |
| --- | --- |
| A bankszámlakivonatok lekönyvelése 2024. november 26. napjáig történt meg, ez alapján e dátumig befolyt összeg: | **94.522.900.- Ft**  **(2024. évi előirányzat: 75.000.000.- Ft)**  **Teljesítés: 126%** |

Az idei évben összesen 7 db méltányossági kérelem érkezett melyből 4 db mérséklésre irányult, 2 db fizetési halasztásra, és 1 db részletfizetésre. Ezek mindegyikének részben vagy egészben helyt adtunk, egyet sem utasítottunk el, 3 db elbírálása pedig még folyamatban van.

A 2024-es évben összesen 132 db bevallás került feldolgozásra, melyből 56 db adóhatósági adómegállapítás volt.

Azoknál az adózóknál, ahol többszöri fizetési felszólítás sem vezetett eredményre vagy notórius adótartozó, ott megindítottuk a végrehajtási eljárásokat 2 alkalommal, július illetve október hónap folyamán mind a jogi-, mind pedig a magánszemély adózók tekintetében (jelzálogjog bejegyzés, inkasszó, munkabér letiltás), melyek jelentős része eredményesen zárult.

Az idei évben a tulajdonosváltozások nyomán (építőipari cégek, magánszemélyek) 19 db felhívás került kiküldésre, mert az adózók nem tesznek eleget bevallási kötelezettségüknek. Számos esetben év közben derült fény idén is az elidegenítésekre, így a változások átvezetésére is. Számos kivetés a bevallások hiányában adóhatósági adómegállapítás útján történt.

* a végrehajtási eljárásunk megindítását megelőzően, október végén fizetési felhívásokat küldtünk ki, melyek nyomán a tartozások egy része befizetésre került. A fizetési határidők elteltét követően a jogi személyek esetében inkasszót, illetőleg a magánszemélyeknél letiltásokat eszközöltünk, több-kevesebb sikerrel.

A mai nappal bezárólag a jogi személyektől közel 9 millió Ft-ot sikerült behajtanunk, a magánszemély adózóktól pedig mintegy 2,5 millió Ft folyt be.

* Jogorvoslati eljárás került lefolytatásra idén az alábbiak szerint:
  + 2 fő magánszemély adózó ügyében a Kormányhivatal új eljárásra utasította Adóhatóságunkat
  + 1 fő jogi személy adózónk tekintetében még mindig tart a Kormányhivatal új felülvizsgálati eljárása.
  1. **Talajterhelési díj:**

|  |  |
| --- | --- |
| A bankszámlakivonatok lekönyvelése 2024. november 24. napjáig történt meg, ez alapján e dátumig befolyt összeg: | **728.300.- Ft**  **(2024. évi előirányzat: 1.000.000.- Ft)**  **Teljesítés: 72,8%** |

Az idei évben is megküldésre kerültek az ingatlantulajdonosok címére a bevallási nyomtatványok, ill. a csekkek, melyeken a bevallás megtételével egyidejűleg kellett megfizetniük a talajterhelési díj összegét, mely összesen 51 fő ingatlantulajdonost érintett. Az ingatlantulajdonosok kb. 3/4-e tett bevallást és fizette be a fogyasztás utáni díjat. Számos fogyasztó/adózó esetében egyeztetést folytattunk a DPMV Zrt-vel. Részletfizetési kedvezményt egy fő esetében engedélyeztünk.

A talajterhelési díjra kötelezett ingatlantulajdonosok száma évről évre csökken, mert egyre több a közcsatornára rákötők száma.

* 1. **Települési adó**

|  |  |
| --- | --- |
| A bankszámlakivonatok lekönyvelése 2024. november 26. napjáig történt meg, ez alapján e dátumig befolyt összeg: | **4.129.900.- Ft**  **(2024. évi előirányzat: 4.000.000.- Ft)**  **Teljesítés: 103,2%** |

Települési adónemben november hónapban 15 fő adózó részére került fizetési felszólítás megküldésre, ezek tekintetében a befizetések még nem realizálódtak.

Települési adóban 3 méltányossági kérelem érkezett az év folyamán, melyek mindegyike adómérséklésre/elengedésre irányult. Egy kérelem elutasításra került, kettő kérelem mérséklés tekintetében jóváhagyásra került.

* + 1. **Építményadó:**

|  |  |
| --- | --- |
| A bankszámlakivonatok lekönyvelése 2024. november 21. napjáig történt meg, ez alapján e dátumig befolyt összeg: | **42.868.900.- Ft**  **(2024. évi előirányzat: 35.000.000 Ft)**  **Teljesítés: 122,5%** |

Az idei évben is megtörtént a lakóházak és az üdülők esetében az év közbeni változások feldolgozása és átvezetése, valamint az új kivetések rögzítése 2024. január 1-től. Idén is elvégeztük a rendszerben az elévült tételek kivezetését.

Összesen 97 db bevallás benyújtására történő felhívást küldtünk ki, 149 db bevallás került feldolgozásra és azok alapján határozat készítése 2024-ben.

Sajnos nem mutat javuló tendenciát az adózók jogszabályi kötelezettségének önkéntes teljesítése, sokan továbbra is csak felszólítás hatására nyújtják be bevallásukat. Bevallások hiányában adóhatósági adómegállapítás útján vetettük ki az adót, ahol rendelkezésünkre álltak a kivetéshez szükséges adatok.

Tapasztalatunk alapján az elektronikus kapcsolattartásra kötelezett gazdálkodó szervezetek között még mindig sok olyan van, aki nincsen tisztában az elektronikus ügyintézés megfelelő formájával. Számos esetben nyújtottak be érvénytelennek minősülő kérelmet, mivel az e-mailen érkezett, nem tekinthető beazonosításra alkalmasnak, ezért érdemi ügyintézésre nem használható. Az ügyfelek tájékoztatása adóhatóságunk részéről minden esetben megtörténik.

Idén összesen 9 db méltányossági kérelem érkezett, melyből 3 db mérséklésre illetve 6 db részletfizetésre irányult. Ezek mindegyikének részben vagy egészben helyt adtunk, egyet sem utasítottunk el.

A szokásos évi kétszeri (február, augusztus) adószámla kivonat kiküldésén túl október/november hónapban is küldtünk fizetési felszólításokat a fennálló hátralékról.

Számos adózó késedelmesen vagy csak többszöri felszólításra teljesítette a befizetési kötelezettségét, azonban végrehajtási eljárás megindítására (jelzálogjog bejegyzés, inkasszó, munkabér letiltás) csak néhány esetben került sor és főként csak olyan adózóknál, akik több évnyi adóhátralékot halmoztak fel.

**8. Ivóvíz-szennyvíz érdekeltségi hozzájárulások**

Az idei évben kissé mérséklődött az építkezések száma, továbbá a bekötési moratórium is hozzájárult, hogy az érdekeltségi hozzájárulások összegének beszedése nem volt olyan hatékony, mint az ezt megelőző években.

|  |  |
| --- | --- |
| A bankszámlakivonatok lekönyvelése 2024. november 26. napjáig történt meg, ez alapján e dátumig befolyt összeg: | **1.340.000.- Ft**  **(2024. évi előirányzat: 2.500.000 Ft)**  **Teljesítés: 53,6%** |

**9. Késedelmi pótlék, bírság**

Az idei évben a bírságok döntő részét az adó csoport szedte be (elmaradt bevallások, hiánypótlások szankciójaként), a többit pedig a településüzemeltetési, valamint a népességnyilvántartási-igazgatási előadó szabta ki és hajtotta be.

|  |  |
| --- | --- |
| A bankszámlakivonatok lekönyvelése 2024. november 26. napjáig történt meg, ez alapján e dátumig befolyt összeg: | **3.062.600.- Ft  (2024. évi előirányzat: 5.000.000 Ft) Teljesítés: 61,3%** |

|  |  |  |  |  |  |  |
| --- | --- | --- | --- | --- | --- | --- |
| **Adónem** | | **Előirányzat (Ft) eredeti/módosított** | | **Teljesítés (Ft) 2024.11.26-ig** | **Teljesítés %** | |
| **1.** | **Építményadó** | 35 000 000 | | 42 868 900 | 122,5 | |
| **2.** | **Telekadó** | 75 000 000 | | 94 522 900 | 126,0 | |
| **3.** | **Talajterhelési díj** | 1 000 000 | | 728 300 | 72,8 | |
| **4.** | **Települési adó** | 4 000 000 | | 4 129 900 | 103,2 | |
| **5.** | **Helyi iparűzési adó** | 150 000 000 | 390 000 000 | 432 773 300 | 288,5 | 111,0 |
| **6.** | **Idegenforgalmi adó** | 2 000 000 | | 4 735 700 | 236,8 | |
| **7.** | **Egyéb közhatalmi bevételek (ivóvíz, csatorna)** | 2 500 000 | | 1 340 000 | 53,6 | |
| **8.** | **Pótlék, bírság** | 5 000 000 | | 3 062 600 | 61,3 | |
| **Összesen:** | | **239 500 000** | **514 500 000** | **584 161 600** | **243,9** | **113,5** |

Összeállította:

Zsolnainé Csernyi Erzsébet Varju Miklósné Mitró Bettina

adóigazgatási ea. adóigazgatási ea. pénzügyi ea.

Előterjesztéssé nyilvánítva: 2024. december 11.