DÉLEGYHÁZA KÖZSÉG ÖNKORMÁNYZATÁNAK KÖZBIZTONSÁGI ÉS BŰNMEGELŐZÉSI

KONCEPCIÓJA  
**2024 - 2029.**

1. Bevezetés

A Magyarországi helyi önkormányzatairól szól 2011. évi CLXXXIX. törvény 13. § (1) bekezdés 17. pontja szerint a helyi önkormányzat a helyi közügyek, a helyben biztosítható közfeladatok körében közreműködik a település közbiztonságának biztosításában.

Ezen feladatának ellátásához egy többszereplős, többirányú és választási cikluson átívelő koncepció kidolgozása, elfogadása és végrehajtása szükséges, mely koncepció két kulcsfogalom köré szerve­ződik: közbiztonság és bűnmegelőzés.

A közbiztonság a társadalmi együttélés rendjének - adott időszakban és helyen - jogilag szabályozott olyan tényleges helyzete, amelyben az emberek élete, személye, javai és jogai biztosítottak az ille­téktelen támadástól. A közbiztonság ezen felül infrastrukturális tényező is: a gazdaság működésének olyan feltétele, amely befolyásolja a beruházási szándékot, az idegenforgalmat, az lakosok mindennapjait, hangulatát, a letelepedési kedvet.

A helyi lakosokat és érdekeiket meg kell védeni a bűnelkövetőktől, a közlekedési és együttélési szabá­lyokat súlyosan sértőktől, ezért a közbiztonság fontosságából és az önkormányzás lényegéből faka­dóan az önkormányzatnak rendelkeznie kell bűnmegelőzési és közbiztonsági koncepcióval.

A település közbiztonsági állapota a helyi problémák összességéből tevődik össze, ezért kezelése és a bűncselekmények megelőzése is csak helyi összefogással lehetséges. A közbiztonság megterem­tése tehát egy olyan feladat, melyért közösen kell cselekednünk.

Gondolkodásunk és cselekvésünk középpontjába a bűnmegelőzési szemléletet helyezzük.

Bűnmeg­előzés minden olyan intézkedés és beavatkozás, melyek célja, vagy eredménye a bűnözés mennyi­ségi csökkentése, az állampolgári szubjektív biztonságérzet javítása, a bűnelkövetés alkalmainak és lehe­tőségének csökkentése, a bűnözést előidéző okok hatásainak mérséklése, a sértetté (áldozattá) válás megelőzése.

Bűnmegelőzés továbbá a konkrét bűnalkalmak csökkentése érdekében a cselekmény elkövetését lehetővé tevő, vagy azt elő­segítő körülmények megszüntetése vagy csökkentése érdekében kifejtett tevékenység, mely lehet egy helyi rendelet megalkotása vagy a közvilágítás javítása vagy akár önkéntes polgárőri szolgálat.

A bűnmegelőzés fogalmi körébe sorolható még az elkövetővé, áldozattá válás megelőzése kereté­ben a bűncselekmény elkövetését, elszenvedését, lehetővé tevő, elősegítő szociális környezeti hatá­sok megváltoztatása, mely főleg az oktatási, nevelési intézményekben felvilágosítással, a szociális alapellátások során nyújtott tájékoztatás révén valósulhat meg.

A bűnözés okai és feltételei között megemlítendő:

* a szociális ellátottság,
* az egészségügyi és közigazgatási fejlettség,
* a műveltségi szint,

az igazságszolgáltatás pontossága, gyorsasága,

* a munkanélküliség mértéke és az általa érintett rétegek,
* az általános gazdasági helyzet,
* a létminimum szintje alatt és annak közelében élők száma,
* a lakáshelyzet és a szociális ellátottsághoz szervesen kapcsolódó további tényezők.

A személyiség kialakulását is közvetlenül befolyásoló mikrokörnyezet — a család, az iskola, a mun­kahely, a baráti kapcsolatok, szórakozási lehetőségek és szokások - is befolyásolja a bűnözés mér­tékét és minőségét.

A megelőzést elsődlegesen a településünkön megjelenő makro- és mikrokörnyezetben lévő okokra figyelemmel kell végezni. Másodlagos jelentőségű, de rendkívüli fontos a megelőzés szempontjából a bűncselekmények felderítése, a büntetőjogi felelősségre vonás és a helyzeti jellegű prevenció, amely a bűnalkalmak korlátozását, az áldozattá válás elkerülését jelenti. A bűncselekmények jel­lemző előfordulási helyének ellenőrzéséről, környezetének átalakításáról, az elkövetést lehetővé tévő szituációk csökkentéséről, az elfogás kockázatának növeléséről (pl: tárgyak megerősítése, la­kossági szerveződések, térfigyelő rendszerek kiépítése, stb.) van szó.

A közbiztonsági és bűnmegelőzési koncepció célja a közbiztonság helyi dimenziójának megfogal­mazása, annak megmutatása, hogy településünk lakosai és vezetői, intézményei, civil szervezetei összefogásával megteremthető a közbiztonságnak az a szintje, amely ahhoz szükséges, hogy min­denki, aki a településen él, egyedül és közösségein keresztül képes legyen értékeik megvédelmezésére és új értékek megalkotására.

A koncepció célja továbbá az, hogy a bűnmegelőzésben és a bűnüldözésben részt vevő helyi erők közötti célirányos tevékenységet elősegítve, megfelelő keretet biztosítson a közös feladatok ered­ményes elvégzésére.

A Közbiztonsági és Bűnmegelőzési koncepció kialakításakor fontos szem előtt tartani azt, hogy a közbiztonság helyzete és alapvető jellemzői az elmúlt közel két évtizedben döntő változásokon mentek keresztül. A bűnözés minősége megváltozott és a lényegét érintően átstrukturálódott. Je­lentős létszámú társadalmi rétegek teljesen új, gyakorta a korábbinál rosszabb élethelyzetbe kerül­tek, a bűnözés új, addig nem ismert formái alakultak ki, s a bűnözés nemcsak szervezettebbé vált, de technikájában és eljárásaiban nagy léptékben korszerűsödött.

Ezek a változások a közbiztonságról, a bűnmegelőzés tennivalóiról alapvetően új gondolkodásmód kialakítását tették szükségessé, országos és helyi színtereken egyaránt.

A koncepció elfogadásakor törekedni kell arra, hogy minél több helyi szervezet vegyen részt a kon­cepció végső tartalmának kialakításában, valamint az intézkedési tervben foglaltak végrehajtásában is sok szereplő vállaljon feladatot.

Bár Délegyháza Község Önkormányzata eddig nem rendelkezett közbiztonsági és bűnmegelőzési koncepcióval, a gyakorlatban számos területen felmutathatók a közbiztonság és a bűnmegelőzés érdekében tett lépések, intézkedések:

* a korábbiakhoz képest többen vesznek részt olyan tevékenységekben, melyek a település élhe­tőbbé, szebbé tételére irányulnak;
* sebességkorlátozó, illetve forgalomlassító eszközök kerültek több önkormányzati úton kihelyezésre;
* rendszeressé váltak a rendőrségi sebességellenőrzések a településen;
* rendszeres a polgárőr jelenlét a településen,
* a helyi újságban rendszeres bűnmegelőzési figyelemfelhívó közlések történnek, az

éppen aktuális veszélyek és azok megelőzésének ismertetésével.

* közlekedésbiztonsági szempontok érvényesítése az útépítések, útfelújítások során (közlekedési táblák, forgalomlassítók, tükrök kihelyezése).

A 2024-2029. évre készített közbiztonsági és bűnmegelőzési koncepció a végrehajtását célzó intézkedési tervet, az egyes intézkedéseket úgy próbálja megha­tározni, hogy felöleljen minden célterületet, de ne állítson fel irreális célokat. A koncepció célja továbbra is az, hogy bemutassa településünk lakosai, vezetői, intézményei és helyi szer­vezetei együtt cselekedve milyen mértékben képesek javítani a település közbiztonságán, valamint az, hogy erősítse az önkormányzat, a rendőrség, a polgárőrök közötti együttműködést a bűn­üldözés és a bűnmegelőzés terén ellátandó feladataik során.

A koncepció jogi alapjai:

* Magyarország helyi önkormányzatairól szóló 2011. évi CLXXXIX. törvény 13. § (1) bekezdés 17. pontja szerint a települési önkormányzatok a közbiztonsággal összefüggő feladataikat saját maguk határozzák meg. Az önkormányzatnak tehát — e törvényi felhatalmazás alapján — jogá­ban áll saját közbiztonsági és bűnmegelőzési koncepcióját megalkotni és megvalósításáról gon­doskodni.
* A rendőrségről szóló 1994. évi XXXIV. törvény III. fejezete a települési önkormányzat és a rendőrség kapcsolatát, együttműködését határozza meg. Felhívja többek között a rendőri és az önkormányzati vezetőket a közbiztonsággal kapcsolatos feladatok közös ellátására, a település bűnmegelőzési- és közbiztonsági koncepciója kimunkálására.

A koncepció módszertani alapjai:

* a Nemzeti Bűnmegelőzési Stratégiájáról (2024 – 2034.) és a Nemzeti Bűnmegelőzési Stratégia 2024 – 2025. évekre vonatkozó intézkedési tervéről szóló 1291/2023. (VII. 19.) Korm. határozat
* a Biztonságos Magyarországért Közalapítvány által kiadott, a települési önkormányzatok bűn- megelőzési és közbiztonsági koncepciójának megalkotásához ajánlott szinopszis

Törekednünk kell arra, hogy a koncepció illeszkedjen elsősorban

* a Helyi Esélyegyenlőségi Programhoz, valamint
* az önkormányzat éves költségvetési rendeletéhez.

1. Helyzetelemzés – Délegyháza közbiztonsági helyzete

A település jellemzői: Délegyháza Budapest agglomerációs területéhez tartozik, melynek köszönhetően a lakosság nagy százaléka a fővárosban dolgozik és csak a pihenő idejét tölti Délegyházán. Délegyháza megközelíthető a Keleti pályaudvarról induló *S25-ös* vonattal (jelenleg átépítés alatt), busszal a Népliget autóbusz-pályaudvartól induló 655-ös, a Majosházáról közlekedő 652-es valamint a Szigethalomról induló 664-es buszjárattal és személygépkocsival az M0-a autóút, 51-es főközlekedési útvonalon. Igen csekély az átmenő forgalom településünkön, a helyi közúti közlekedésben gyakorlatilag csak a helyi lakosok vesznek részt.

Délegyháza lakosságszáma - a 2023. decemberi adatok alapján – 6126 fő; az elmúlt években ugrásszerűen nőtt meg a Délegyházán élők száma. A népességnövekedéssel településünk igyekszik lépést tartani, azonban nyilvánvalóan számos infrastrukturális kihívással kell szembenéznünk. Délegyháza 25,42 km2 alapterületű, melyből jelentős részt képez a tanyavilág, illetve az üdülőterület. Bár számos állandó lakos lakik az üdülő övezetben, mégis elmondható, hogy a nyári hónapokban az itt nyaraló lakosokkal is megnövekszik az aktuálisan Délegyházán élők száma.

Délegyháza a Szigetszentmiklósi Rendőrkapitányság illetékességi területéhez tartozik; a legközelebbi Rendőrőrs Dunavarsányon található. 2017-ben adták át a Délegyházi Körzeti Megbízott Iroda épületét, melynek üzemeltetési költségét is önkormányzatunk állja.

A közbiztonsági helyzet jellemzőit, a bűncselekmények számát figyelembe véve megállapítható, hogy a lakosság nyugalmát súlyosan megzavaró és biztonság érzetét jelentős mértékben csökkentő, közterületen elkövetett bűncselekmények nem következtek be.

A rendőrség bűnmegelőzési tevékenysége elsősorban felvilágosító tevékenységet jelent, az egyes bűncselekmény-kategóriák prevenciós feladatait igyekszik a rendőrség a lakosság részére a lehető legszélesebb körben végrehajtani; figyelemfelhívó plakátok, szórólapok, interaktív és oktató jellegű előadások, bűnmegelőzési szempontból releváns tartalmak eljuttatása a fiataloktól, a szülőkön át, egészen az időskorú lakosok részére.

**A közbiztonság megteremtésében és fenntartásában, a bűnmegelőzésben együttműködő helyi erők**

A közbiztonság és a bűnmegelőzés terén felmerülő feladatokat nem lehet, de nem is szabad egy­mástól átvállalni, az egyes területek nem moshatók össze, mindazonáltal az együttműködés elengedhetetlen. A megelőző munka állami, önkormányzati és társadalmi feladat is. Minden egyéb szer­vezet saját feladatkörében meghatározott munkájával és önként vállalt tevékenységgel járulhat hozzá a közbiztonság fenntartásához, javításához.

Önkormányzatunknak a rendőrséggel együttműködve aktív és vezető szerepet kell játszania a helyi közösség biztonságát szolgáló tervek elkészítésében és megvalósításában.

Cél kell, hogy legyen a helyi társadalom különböző szervezeteinek önkéntes részvétele a közbiz­tonság megerősítésében és a bűnmegelőzési feladatok megvalósításában, hiszen az összefogás, a közös cselekvés az alapja minden helyi szintű kérdés megoldásának.

A koncepció végrehajtásában való részvételre felkért intézmények és helyi szervezetek:

Délegyháza Község Önkormányzata,

Délegyházi Roma Települési Nemzetiségi Önkormányzata,

Dunavarsányi Rendőrőrs,

Dunavarsány és Környéke Család és Gyermekjóléti Szolgálat,

Délegyházi Polgárőr Egyesület,

Délegyházi Hunyadi János Általános Iskola,

Délegyházi Napsugár Óvoda,

Kölcsey Ferenc Művelődési Ház;

a település egészségügyi alapellátást nyújtó szolgáltatói.

1. Általános feladatok

A bűnmegelőzést és a közbiztonságot érintő kiemelt feladatok:

* a bűnmegelőzéshez való helyi összefogás és felelősség népszerűsítése, a személyes szerepválla­lás motiválása,
* külső források (humán, anyagi) bevonása, pályázati lehetőségek felkutatása,
* helyi erőforrások bevonása a bűnmegelőzési tevékenység önkéntes alapú gyakorlati munkájába,
* helyi összefogás és felelősség megteremtése a bűnmegelőzésben (a civil szervezetek és a lakos­ság összefogása és együttműködése)
* partnerség megteremtése, kapcsolatkeresés a társadalmi, bűnmegelőzés szereplői között (civil szervezetek, egyházak, térségi, országos, nemzetközi szinten)
* a bűnokok feltárása, megállapítása;
* a sértetté válást befolyásoló tényezők feltárása;
* a bűnalkalmak számát redukáló intézkedések megfogalmazása;
* a bűnmegelőzés célrendszerének meghatározása;
* az elsőbbséget élvező célok és a nagy jelentőségű feladatok meghatározása;
* döntések előkészítése, döntés, majd „megrendelés" a megfelelő szakmai szervezetek felé;
* a feladatok közös végrehajtására szoros együttműködés az önkormányzat, a szakmai szerveze­tek, a helyi intézmények, a helyi társadalom tagjai között;
* a bűnmegelőzésben együttműködők között folyamatos partnerségi viszony fenntartása;
* a társadalmi megelőzési program és az ezzel kapcsolatos információk hatékony továbbítása, folyamatos kommunikálása.

1. Közrend, közbiztonság

* veszélyeztetett területek folyamatos felderítése, ellenőrzése, veszélyeztetett objektumok rang­sorolása, az ellenőrzés, járőrözés hatékonyságának fokozására,
* fertőzött területek rendőrségi nyilvántartás alapján történő súlyozása,
* fertőzött területen élők fokozott tájékoztatása (személyes, szórólap),
* lakosság rendszeres tájékoztatása — pl. zárral, lakattal zárják az olyan kerti, udvari kamrákat, tárolókat, ill. egyéb helyeket, ahol értéket tárolnak pl. füstölt áru, fűnyíró, szerszámok, gépek, stb., mert ezek feltörése egyértelműen rendőri intézkedést von maga után,
* lakókörnyezetek biztonságának erősítése,
* közterületek, műemlékek, épületek, játszóterek, parkok biztonságának erősítése, fokozott el­lenőrzése vagyon- és személyvédelem biztosítása céljából
* szomszédok, lakóközösségek egymás közötti segítségnyújtásának elősegítése
* vagyonvédelem (rongálás, lopás megelőzése)
* vandalizmus megszüntetése: az elkövetők szigorú megbüntetése (a vonatkozó jogszabályok fi­gyelembevételével). Kiskorú elkövető esetében a szülő, gyám felelősségválla­lása.

1. **Közlekedésbiztonság**

* közlekedésbiztonságot veszélyeztető helyszínek, hiányosságok, stb. felderítése, elhárításukkal kapcsolatos intézkedések összehangolása,
* közlekedési és közúti biztonság megerősítése
* baleset megelőzési programok szervezése, elsősorban az oktatási intézményekben (óvoda, ál­talános iskola) az életkori sajátosságokhoz igazodva.

1. Gyermek- és ifjúságvédelem, családvédelem

* a gyermek és fiatalkorú áldozattá és bűnelkövetővé válásának megelőzése
* tovább kell erősíteni a gyermekvédelemben résztvevő jelzőrendszer tagjainak együttműködé­sét, rendszeres szakmai megbeszélések, szociális kerekasztal működtetésével, az általános isko­lában tevékenykedő gyermek és ifjúságvédelmi felelős és a családgondozók szoros kapcsolattartásával.
* kortárssegítő csoport megalakítása, különös tekintettel a hátrányos helyzetű, halmozottan hát­rányos helyzetű gyerekekre
* a jelzőrendszer szerepének további erősítése a gyermek-és ifjúságvédelemben.
* családvédelem (családon belüli erőszak megelőzése)
* a családon belüli erőszak felderítése a lakosság részére nyújtott folyamatos információ biztosí­tásával,
* a családon belüli erőszak áldozatainak védelme érdekében ki kell dolgozni a beavatkozási lehe­tőségeket,
* a nők és időskorúak ellen elkövetett támadások megelőzése, a jelzőrendszeres házi segítségnyújtás folyamatos propagálása,
* a jelzőrendszer erősítése, motiválása jelzési kötelezettségének teljesítésére.

1. Média, nyilvánosság

* a helyi médiumok (Honlap, közösségi platform, szórólap, hirdetőtáblák, helyi újság stb.) szerepvállalása a preven­ciós tevékenységben,

Délegyháza Község Önkormányzatának Képviselő-testülete /2024. (. .) számú határozatával Délegyháza Község 2024-2029. évekre vonatkozó Közbiztonsági és Bűnmegelőzési Koncepcióját elfo­gadta.

Felhatalmazza a polgármestert, hogy a Bizottságokkal együttműködve koor­dinálja a Koncepció részét képző intézkedési tervben meghatározott intézkedések végrehajtását.

Délegyháza, 2024. december ……

**dr. Riebl Antal**

polgármester